Newsgroup: it.hobby.cucina
Titolo: Conejo de Tetto

Bon apetito
Se gavi deciso de farlo in tecia, ocore prima de tute che serchê de vedare
qualo ch'el ze quelo pì in carne, sperando de intivarghene uni che n'ol gai
superà i do ani de età e che la so parona la ve gabia fato on dispeto tempo
indrio.
Na bona matina tolì su el s'ciopo e vê fora bonora, disendo in casa ca vê
ciapare on bigolo de aria fina. Mejo de tuto saria ch'el dì prima gavesse
fato na bela nevegada, da quela che resta par tera quindase dì
Apena ca ociê el gato in parola fê finta de gnan vedarlo; scondive de drio
on canton, carghê el s'ciopo e fê quelo che gavi da fare. Portevelo casa
rento la sporta de la spesa; par strada saludê tuti e a chi che ve domanda
cossa ca gh'in fê del s'ciopo, disighe ca si na a trarghe a on pantegan.
Na volta rivà casa sarê ben el cancelo, nê in te l'orto e pichê su s'on palo
el gato, verzighe la pansa cofà on conejo e tireghe fora tute le buele
teghendo da parte el figà. Tajeghe via la testa e deghela al can.
Scavê desso na busa ne la neve, metive rento el gato e po coersila da novo.
Vê in casa, metì in giassara el figà del gato in na scudela e vê in seciaro
a lavarve le man fa Ponsio Pilato e pò da l'osto a bevarve un goto. Al sabo
vê confessarve e la domenega a tore la Comunion!
Lassê el gato soto la neve par oto giorni, stasendo sempre tenti ch'el sia
ben coerto e ch'el can resta ligà a caena. Dodase ore prima de metarlo su in
tecia tirelo fora da la busa e ch'ol ze deventà tenaro, pelelo e lavelo
puito, lassandolo pò tacà a sgiossarse.
Felo a tochiti e metili in ona piana co na siola, na carota, na gamba de
seino, on spigolo o do de ajo, el tuto trità, treghe rento anca do foje de
doraro qualche gran de pevare e quatro-sinque de denevre, on spisigon de
droghe e quanto sale ch'el basta. Neghelo de vin bianco pitosto seco e desso
metilo in te la moscarola in caneva a marinarse par tuta la note.
La matina scolê i tochi de carne dal vin, sugheli puito e feli rosolare in
onantian co'n poco de ojo. Co' i gà ciapà a colore caveli via da l'onto e
vodê fora quelo che ze restà, pestê fina na siola, on pugneto de parsimolo e
on spigolo de ajo, po metì tuto ne l'antian co' na s'cianta de buro e ojo
zontandoghe dele fojete de salvia e on rameto de rosmarin. Lassê sfritegare
e po metì rento i tochi de gato
Dopo diese minuti buteghe insima anca quatro-sinque pomodori pelà pena
verti, o se no on poca de conserva. Missiê col guciaro de legno, zonteghe on
biciere de vin bianco e uno de rosso. Metighe su el coercio e fê cusinare
par on'ora e mesa o dô, bagnando co del brodo se se suga massa.
A la fine unighe el figà trità, metì i tochi de gato col so pocieto sol
piato e porteli in tola compagnandoli co' la polenta calda. Disighe ch'el zê
conejo nostran, slevà a erba e farinasso e vedarì che rassa de figuron che
farí. Co' i ga ben magnà e bevù, servighe, insieme co la graspeta, la
novità.....
La ricetta originale è stata tratta da 'La Cucina Vicentina' di Amedeo
Sandri e Maurizio Fallopi.

 piato e porteli in tola compagnandoli co' la polenta calda.
Perbacco, Perozzo, nella tua ricetta di gatto hai dimenticato lo zucchero a
velo.....

 Sandri e Maurizio Fallopi.
ROTFLASTC... in senso molto stretto.
inoltrato al collega vicentino.
--
Buon Appetito, a qualsiasi ora ...
Gillo# 1 , da Bologna ( ovviamente la Grassa :-))) )
ilgillo@infinitoPUNTOit 
http://jump.to/BigGillo
got to install microwave ovens, custom kitchen delivery
we gotta move these refrigerators, gotta move these color TV...
(M.Knopfler, Money for nothing

 zucchero a velo.....
Per forza... se nessuno gli spiega cos'è.... :-))
--
Laura Esse
"Quando si vuole una cosa, tutto l'Universo cospira affinché si riesca
a realizzare il sogno"           L'Alchimista - (Paulo Coelho)